**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-testületének**

2015. április 13-án tartandó **nyílt** ülésére

**2. Napirendi pont:**

**Tárgy:** Előterjesztés a kommunális adóról szóló és a helyi iparűzési adóról szóló rendeletek módosítására

Előterjesztő: Varró István polgármester

Készítette: Turóczi István Zoltánné jegyző

Mellékletek száma: 1 db

Tárgyalta: Pénzügyi és Ellenőrző Bizottság

Az előterjesztés elfogadásához **egy szavazás** szükséges:

1. A határozathoz névszerinti **minősített többségi** szavazás

szükséges.

**Tisztelt Képviselőtestület!**

Tápiógyörgye Község Önkormányzatának Képviselő-testülete a Magyarország Alaptörvénye 32. cikk (1) bekezdés h.) pontjában, valamint Magyarország helyi önkormányzatairól szóló 2011. évi CLXXXIX törvény 42. §-ában biztosított jogkörében eljárva rendeletet alkotott a helyi adó keretében a kommunális és a helyi iparűzési adóról.

A jelenleg hatályos önkormányzati rendelet alapján megállapított adókivetések után – a nem időben történő megfizetés miatt – pótlékok és bírságok keletkeznek.

Ezek a jelen kimutatás alapján

500,-Ft alatti tétel 496 db, összege: 41.534,- Ft

300,-Ft alatti tétel 471 db összege: 32.005,-Ft

Jelenleg 1 db befizetési csekk költsége 125,-Ft, a postaköltség 300,-Ft, összesen: 425,-Ft

Az 500,-Ft alatti tételek értesítési és befizetési költsége: 210.800,-Ft

A 300,-Ft alatti tételek értesítési és befizetési költsége: 200.175,-Ft

Ez alapján a helyi adóztatás gazdasági eredményessége érdekében javaslatot teszek a kommunális adó és a helyi iparűzési adó pótlék és bírság mentesítésére, abban az esetben, ha annak behajtási költségei többlet önkormányzati költséget jelentenek, mint a tényleges bevétel.

Az előterjesztés a Pénzügyi Bizottság 2015. március 2. napján megtartott ülésen elhangzott módosító indítvány alapján kerül a Tisztelt Képviselő-testület elé.

Tápiógyörgye, 2015. április 2.

/:Varró István:/

polgármester